अगर आप बीते कुछ हफ्तों में आये बदलाव पर नज़र दौड़ाना चाहें तो इंडिया टुडे के पॉलिटिकल स्टॉक एक्सचेंज और एबीपी के लिए किये गये सी-वोटर के ऑल इंडिया पोल को देख सकते हैं. हाल के इन दो सर्वेक्षणों से कई बिन्दुओं पर मेरा मतभेद है लेकिन चौपाल की गप्प-गोष्ठी से चुनाव-सर्वेक्षण हमेशा बेहतर साबित होता है, भले ही उसमें बहत्तर पेंच हों. या, आप कोई आसान तरीका अपनाना चाहते हैं तो फिर नीचे लिखी बातों के गुणा-भाग पर गौर कीजिए. फर्ज कीजिए कि भारत पांच प्रमुख क्षेत्रों में बंटा है और हर क्षेत्र में चुनावी मुकाबले का रंग और मिजाज़ अलग रहने वाला है.